+         Va bugaligoù! Skrivañ a ran deoc'h evit ma tiwallot diouzh ar pec'hed. Met,  mar degouezh gant unan bennak pec'hiñ, hon eus un Difennour, Jezuz-Krist, an Hini just. Bez 'ez eo e-unan an aberzh-a-beoc'h kinniget evit hor pec'hedoù ha neket kepken evit hor re-ni, met ivez evit re ar bed-holl. Ha penaos e c'hellomp-ni gouzout ec'h anavezomp anezhañ? Mar miromp e c'hourc'hemennoù. An hini a lavar: "E anaout a ran" ha na vir ket e c'hourc'hemennoù, a zo ur gaouiad: ha n'emañ ket ar wirionez ennañ. An neb avat, a vir e gomz, e gwrionez en den-se ez eo deuet karantez Doue da vezañ  peurvat.     (eus Lizher 1añ an abostol sant Yann 2,1-5)    +     Allelouia! Salver Jezuz, digorit dimp ar Skritur.  Grit d'hor c'halon tommañ pa gomzit ouzhimp. Allelouia!    +++    pennad eus an Aviel     En amzer-se edo an diskibled o tisplegañ ar pezh a oa c'hoarvezet war an hent, ha penaos  o devoa E anavezet p'en devoa torret ar bara. E-pad m'edont o komz eus kement-se, Jezuz e-unan en em gavas en o c'hreiz, hag a lavar: "Ar peoc'h ra vo ganeoc'h!" Sabatuet ha spontet ma oant, e krede dezho gwelout ur spered. Hag e lavaras dezho: "Perak ez oc'h strafuilhet, ha perak e sav diskred en ho kalonoù? Sellit ouzh va daouarn hag ouzh va zreid: me eo, me va-unan. Stokit ouzhin ha gwelit: ur spered n'en deus na kig nag eskern evel ma welit am eus-me!" En ur lavarout kement-se, e tiskouezhas dezho e  zaouarn hag e dreid. Met evel ma choment c'hoazh amgredik, en o levenez, sebezet ma oant, e lavaras dezho: "Ha bez 'hoc'h eus-hu amañ un dra bennak da zebriñ?" Kinnig a rejont dezhañ un tamm pesk rostet. Hen kemerout a reas ha debriñ dirazo. Hag e lavaras dezho: "Evel-se ez eo skrivet e rankfe ar Mesiaz gouzañv, hag adsevel a-douez ar re varv d'an trede deiz, hag e vefe embannet en e anv en distro-a-spered hag ar pardon eus ar pec'hedoù d'an holl bobloù, en ur gregiñ dre Jeruzalem. Ha c'hwi eo an testoù eus an  traoù-se.    +  ++++  +     Evit kavout lennadennoù ha prezegenn ar Sul e galleg, klikit   amañ  Les lectures et l'homélie en langue française sont disponibles ici